open-index/open-wikipedia-markdown huggingface dataset:
Hello world

**Hello world** (tarjamahan: "helo dunia") adolah sabuah atur cara ringkas nan memaparkan teks "hello world" di skrin komputer. Biasonyo, atur caro iko digunokan sabagai contoh untuak mampakanakan bahaso pengaturcaraan nan baru dipelajari.

## Sijarah

Atur caro *hello world* nan partamo muncul dalam buku *The C Programming Language* dek Kernighan jo Ritchie pado taun 1978. Atur caro iko ditulih begini:


```c
main()
{
    printf("hello, world\n");
}
```


 Apobilo dikompil dan dijalankan, teks barikuik akan dipaparkan di skrin komputer:


```
hello, world
```


Sejak dari itu, budayo panulisan atur caro *hello world* diikuti dek ramai pengatur caro dari saluruah dunia. Atur caro iko ditulih dalam hampia satiok bahaso pengaturcaraan nan wujud, bahkan ado juo nan ditulih dalam bahaso pertuturan manusia. Tradisi ko diteruskan sampai ka hari ini.

## Contoh dalam bahasa lain

Barikuik adolah contoh bagi atur caro *hello world* nan ditulih dalam bahaso-bahaso pengaturcaraan lain.

Dalam Java:


```java
public class HelloWorld
{
    public static void main( String[] args )
    {
        System.out.println( "Hello world!" );
    }
}
```


Dalam PHP:


```php
<?php echo "Hello world!"; ?>
```


Dalam Python:


```python
#!/usr/bin/python

print "Hello world!"
```


Dalam Brainfuck:


```text
++++++++++
[>+++++++>++++++++++>+++>+<<<<-] 
>++. 
>+. 
+++++++. 
. 
+++. 
>++. 
<<+++++++++++++++. 
>. 
+++. 
------. 
--------. 
>+. 
>.
```


## Caliak juo
*  di Wikibooks
* Pengaturcaraan

## Rujuakan


## Pautan lua
*  Ensiklokamus Teknologi Maklumat: Atur cara ''Hello world'' secara ringkas
* Koleksi atur cara ''hello world''
Kuala Gading, Batang Cenaku, Indragiri Hulu

**Kuala Gading** marupoan salah satu desa nan talatak di kecamatan Batang Cenaku, Kabupaten Indragiri Hulu, provinsi Riau, Indonesia.
Peladangan, Batang Peranap, Indragiri Hulu

**Peladangan** marupoan sabuah desa nan talatak di kecamatan Batang Peranap, Kabupaten Indragiri Hulu, provinsi Riau, Indonesia.
Ceraka

**Ceraka** (*Plumbago zeylanica*) adolah semak-semak berkhasiat ubek nan tumbuah dari Afrika dan tasebar sampai Indonesia.  Tumbuahan iko dikenal jo namo **bama** (Bali), **ki encok** (Sunda), **godong encok** (Jawa), **kareka** (Madura), dan **oporio** (Timor).

## Referensi
Tanzania

**Pasatuan Republik Tanzania** atau **Tanzania** (bahaso Swahili: *Jamhuri ya Muungano wa Tanzania*) adolah nagara nan elok nan talatak di Afrika bagian Timur, baiklim tropis, dahulu dikana jo namo Tanganyika, karano di Tanzania ado sabuah danau nan amaik tanamo iyolah Danau Tangayika. Babatehan jo banyak nagara, antaro lain: Kenya, Uganda, Rwanda, Burundi, Democrsatic Republic of Congo, Zambia, Malawi, jo Mozambique. Tanzania punyo sabuah gunuang tatinggi di Afrika, iyolah Gunuang Kilimanjaro (5.985 m) sarato taman margasatwa nan sabana elok jo banyak dikunjuangi dek turis, baiak domestik ataupun mancanagara. Ado 3 (tiga) pulau gadang di Tanzania, iyolah Zanzibar (tanamo jo cangkeh jo pamimpin sarato ulama Islamnyo), pulau Pemba jo pulau Mafia

Laweh wilayah Tanzania adolah 947.303 km2, jo panduduak bajumlah kurang labiah 67.462.121 urang, 95% barasa dari panduduak asli Afrika (ras Bantu) tabagi dalam 130 suku. Angka patumbuahan panduduak rato-rato 1,72% per-tahun, angka kalahiaan 39,5 per-saribu jo angka kamatian 17,38. Jumlah paanuik agamo Islam 35%, Kristen 30%, Animisme 35%, sadangkan pulau Zanzibar punyo paanuik Islam tabanyak, iyolah kiro-kiro 95% dari total panduduaknyo.

Bahaso nasional mareka adolah Kiswahili atau Swahili, bahaso ibu ras Bantu nan pabandaharoan bahasonyo banyak dari bahaso Arab. Bahaso Swahili samulo adolah bahaso komunitas muslim di Afrika Timur, nan akhianyo banyak dipagunokan dek nagara-nagara Afrika bagian tangah jo timur. Sadangkan bahaso Inggirih banyak dipagunokan di lingkuangan paekonomian, administrasi, jo pandidikan tinggi, sadangkan bahaso Arab banyak dipagunokan di pulau Zanzibar.

## Sijarah

## Geografi

## Politik jo Pamarintahan

## Ekonomi

## Panduduak

## Budayo

## Caliak Pulo
* Daftar nagara-nagara di dunia
* Ngorongoro
* Zanzibar

## Rujuakan

## Pautan lua

*  Situs resmi
* Tanzania.eu
Datuak Katumanggungan

**Datuak Katumanggungan** adolah gala salah surang tokoh legendaris panyusun adaik Minangkabau. Sistem adaik nan disusun Datuak Katumanggungan iko dikana juo jo namo *Lareh Koto Piliang*. Sadangkan di Malaysia jo Singapura, sistem iko dikana sabagai *Adat Temenggong.*

## Kahidupan
Manuruik salah satu versi Tambo Minangkabau, Datuak Katumanggungan lahia dari pasangan Datuak Sri Maharajo Dirajo jo Puti Indo Jelita. Datuak Katumanggungan jo Datuak Parpatih Nan Sabatang, panyusun adaik Bodi Caniago, marupoan duo urang basudaro satu ibu balainan ayah. Ayahnyo banamo Cati Bilang Pandai, suami kaduo ibunyo. Pado taun 1165 sangkek Sutan Paduko Basa alah baumua 18 tahun, baliau diangkek sabagai panghulu bagala Datuak Katumanggungan, sakaligus manduduaki tahta karajaan Minangkabau, manggantikan ibunyo nan alah manjadi ratu salamo 16 tahun. Pado taun 1295, Dara Jingga nan manuruik dugaan sabagian urang basuamikan Mahisa Anabrang dari Singasari, dipanggia pulang ka Minangkabau untuak manggantikan posisi Datuak Katumanggungan sabagai rajo.

## Rujuakan

## Pautan Lua
* Sejarah Minangkabau (2): Kerajaan Minangkabau Baru 
* Tomb of Datuk Perpatih Nan Sabatang
* Stempel Datuak Katumanggungan dan Datuak Perpatih Nan Sabatang
Datuak Parpatiah Nan Sabatang

**Datuak Parpatih Nan Saba Tang** iyolah namo bagala satingkek Paduko Rajo saurang tokoh legendaris panyusun adaik Minangkabau, *Datuak* iyolah baso awak bararti gala Paduko Rajo, *Par[[patih]]* atau *patih* iyolah jabatan satingkek Gubernur pado zaman karajaan Buddha Nusantara jauah sabalun agamo Islam lahia saumpamo *[[Mahapatih]]* iko jabatan satingkek *[[Pardano Mantari]]*, *Nan Saba* iyolah baso awak bararti urang saba sabano saba diantaro marga/namo kaluarga Tang dinasti Cino sasudah parang jo kaisar Cino, sasuai gurindam Minang "*ampek angkek parang jo [[Lintau]], parang jo anak [[rajo]] [[Cino]], ubek lakek pantang talampau babaliak panyakik lamo*".Sistem adaik nan disusun Datuak Parpatiah Nan Sabatang iko dikana juo jo namo *Lareh Bodi Caniago*.

## Namo Ketek

Baragam pandapaik manganai namo ketek baliau. Ado nan mangatokan namo keteknyo adolah Balun nan kamudian disabuik Sutan Balun, badasakan Tambo Minangkabau. Ado pulo nan mangatokan namo keteknyo adolah Jatang atau Cumatang. Untuak hal iko paralu panalitian labiah lanjuik dek para pakar sijarah.

## Sanak Famili

Datuak Parpatih nan Sabatang lahia dari pasangan Cati Bilang Pandai jo Puti Indo Jelita. Baliau basudaro jo Datuak Katumanggungan nan sa ibu tapi balainan ayah. Gala Datuak Parpatih nan Sabatang diabadikan manjadi namo sabuah jalan di Kota Solok kini dek karano konon tokoh iko amaik bajaso bagi masyarakaik Solok di bidang pertanian. Gala iko juo diturunkan dek kamanakan nan baaliran Bodi Caniago.

Di Negeri Sembilan, Malaysia, urang Minang disinan manjalankan *[[adat Perpatih]]* nan marupoan hasia pamikiran jo gagasan dari Datuak Parpatih nan Sabatang.

Dalam batu basurek Amogapasya disabuikan juo namo baliau sabagai Parpatiah. Kadang-kadang baliau disabuik sabagai Patih Sewatang. Sasuai jo galanyo, baliau manduduaki jabatan sabagai patiah karajaan basamo Tumangguang nan juo dikana sabagai Datuak Katumanggungan.

## Patiah jo Karajaan Koto Alang

Sabagian sumber manyabuikan baso gala Datuak Parpatih nan Sabatang marupoan turunan dari gala rajo nan pernah bakuaso di Karajaan Koto Alang (sabalunnyo Karajaan Kandis) nan bagala Patiah nan sangkek itu juo basaingan jo rajo banamo Tumenggung.

Karano kahancuran karajaan Koto Alang mako Patiah jo Tumenggung mancari wilayah baru di sakaliliang kaki Gunuang Marapi.

## Pangasas Sistem Adaik Demokrasi di Minangkabau

Jaso Datuak Parpatih indak ka dilupoan dalam ingatan urang Minang nan ditutuakan sacaro turun tamurun. Aliran Bodi Caniago nan dibantuaknyo malawan sistem pamarintahan nan otoriter jo aristokrasi nan dibangun dek sudaronyo, Datuak Katumanggungan.

Dek lai baitu Datuak Parpatih lai bapasan juo ka anak katurunannyo iyolah *"urang nan indak obe [[ampek]] itu urang bodoh"*.

## Rujuakan

## Pautan Lua
* Sejarah Minangkabau (2): Kerajaan Minangkabau Baru 
* Tomb of Datuk Perpatih Nan Sabatang
Cangkeh

**Cangkeh** (*Syzygium aromaticum*), adolah tanaman asali Indonesia, nan bungonyo banyak digunoan untuak rampah masakan padeh di babagai nagara. Tumbuahan ko marupoan salah satu bahan pado rokok karetek nan khas Indonesia. Di Indonesia cangkeh ditanam tarutamo di Kapulauan Banda, sadangkan di lua nagari banyak dibudidayoan di Madagaskar, Zanzibar, India, jo Sarilangka.

Batang cangkeh marupoan tanaman taunan nan dapek tumbuah satinggi 10–20 m, mampunyoi daun babantuak lonjong, sarato babungo pado pucuak-pucuaknyo. Tangkai buahnyo mulonyo bawarno ijau, kudian ka bawarno sirah kok bungonyo lah bakambang. Cangkeh ka dipanen bilo lah mancapai panjang 1,5–2&nbsp;cm.

Cangkeh ko adolah flora identitas Provinsi Maluku Utara.

## Sijarah
Mulonyo, cangkeh anyo tumbuah di limo pulau ketek di Kapulauan Maluku, yaitu Bacan, Makian, Moti, Ternate, jo Tidore. Kudian tanaman iko manyeba ka wilayah lain di Indonesia. Pohon cangkeh iduik nan tasabuik paliang tuo di Indonesia ado di Kelurahan Tongole, Ternate Tengah, Kota Ternate. Pohon iko dinamokan *Cengkih Afo* nan barumua 416 taun (pado 2009). Tinggi pohon iko mancapai 36,60 m, diameter 1,98 m, kaliliang batang 4,26 m. Satiok taun, inyo dapek maasiakan 400 kg bungo cangkeh.

Cangkeh alah samanjak lamo tanamo sabagai tumbuhan yang banyak gunonyo. Pado abaik ka-4, Dinasti Han di Cino mamarintahkan rakyaiknyo untuak musti mangunyah cangkeh sabalun manamui rajo supayo arun angoknyo. Kudian pado abaik patangahan, urang Arab manjadikan cangke sabagai bahan tuka manuka. Pado akia abaik ka-15, banso Portugih maambiak aliah padagangan lauik India sampai ka Ternate dek Pajanjian Tordesilas jo Spanyol. Portugih dapek maambiak aliah monopoli dagang cangkeh sainggo aragonyo manjadi maha. Pado maso itu, sakilo cangkeh saroman jo 7 gram ameh. 

Salapeh Ulando masuak ka Nusantara, padagangan cangkeh dimonopoli dek Ulando sampai abaik ka-17. Pado abaik ka-17, Parancih barupayo juo mambudidayokan cangkeh di Mauritius, Guyana, Brazil, jo Zanzibar. Manjalang abaik ka-18, Inggirih turuik sato dalam padagangan cangkeh. Arago cangkeh pado maso itu dapek mancapai saarago sabatang ameh.

## Rujuakan

### Daftar pustaka

* 

## Pautan lua
Bongkal Malang, Kelayang, Indragiri Hulu

**Bongkal Malang** marupoan sabuah desa nan talatak di kecamatan Kelayang, Kabupaten Indragiri Hulu, provinsi Riau, Indonesia.
Tambak, Kuala Cenaku, Indragiri Hulu

**Tambak** marupoan salah satu desa nan talatak di kecamatan Kuala Cenaku, Kabupaten Indragiri Hulu, provinsi Riau, Indonesia.
Kuala Cenaku, Kuala Cenaku, Indragiri Hulu

**Kuala Cenaku** marupoan salah satu desa nan talatak di kecamatan Kuala Cenaku, Kabupaten Indragiri Hulu, provinsi Riau, Indonesia.
Lambang Sari I, II, III, Lirik, Indragiri Hulu

**Lambang Sari I, II, III** marupoan salah satu kelurahan nan talatak di kecamatan Lirik, Kabupaten Indragiri Hulu, provinsi Riau, Indonesia.
Tini Hadad

**Tini Hadad** adolah surang panggiat sosial masyarakaik Indonesia. Baliau parnah manjabat sabagai katua Yayasan Lembaga Konsumen Indonesia (YLKI), suatu limbago nan mampajuangkan hak-hak para konsumen di Indonesia. Tini Hadad adolah putri dari sastrawan padusi Indonesia, Sariamin Ismail.

## Rujuak-an
Abdul Halim

**Abdul Halim** (ejaan lamo: **Abdoel Halim**) (lahiamati|Bukittinggi, Sumatera Barat (27 Desember 1911) dan maningga di Jakarta (4 Juli 1987) adolah surang pajuang kamardekaan Indonesia. Sasudah Indonesia mardeka, baliau parnah manjabat sabagai Pardana Mantari Republik Indonesia pado Kabinet Halim (1949) nan mamarentah katiko Republik Indonesia manjadi bagian dari Republik Indonesia Serikat.

## Latar balakang jo pandidikan
Abdul Halim laia dari pasangan Achmad Sutan Iyus jo Darama asa Banuhampu, Agam, Sumatera Barat. Pado umua 7 tahun, Abdullah, sapupu mandenyo nan pado wakatu itu manjadi salah satu pamimpin Bataafsche Petroleum Maatscappij (BPM - kini manjadi Pertamina) mambaonyo ka Jakarta. Di Jakarta baliau manarimo pandidikan sajak di HIS, MULO, AMS B, sampai luluih dari GHS (Geneeskundige Hooge School atau Sakola Kadokteran, kini manjadi Fakultas Kedokteran Universitas Indonesia).

## Maso pajuangan 1945-1949
Sajak Proklamasi 1945 baliau duduak sabagai Wakil Katua BP-KNIP basamo jo Assaat nan manjabat Katua BP-KNIP. Badan Pekerja (BP) nan baanggotakan 28 urang, adolah badan palaksana nan malakuan karajo sahari-hari dari Komite Nasional Indonesia Pusat nan baanggotaan 137 urang.

Pado taun 1948, Halim sato mambantuak Pamarintahan Darurat Republik Indonesia (PDRI) di Sumatera Barat. Pado maso revolusi fisik (1945-1949) baliau indak parnah malakuan praktek dokter. Salain sabagai politisi, Halim punyo hobi mamaliharo oto kasayangannyo. Sahinggo dek kawan-kawannyo, baliau dijuluki sabagai "dotor oto" alias "montir oto".

## Maso RI jo sasudah RIS 1950
Pado maso Republik Indonesia Serikat, baliau dipacayo sabagai Pardana Mantari, sadangkan Mr. Assaat sabagai *acting* Presiden. Kamudian sasudah RIS, baliau duduak dalam Kabinet Natsir. Sasudah malapehan jabatan sabagai Menteri Pertahanan  di Kabinet Natsir, Abdul Halim manakuni bidangnyo sabagai dokter sarato manjabat direktur Rumah Sakit Cipto Mangunkusumo Jakarta (1951-1961). Abdul Halim tarakhia manjabat sabagai Inspektur Jenderal RSCM dan maningga di Jakarta.

Jauah dari kagiatan politik, Halim nan punyo hobi bamain bola, talibat dalam pambantukan Voetbalbond Indonesische Jakarta (kini Persija) pado taun 1927. Di klub itu baliau manjadi katua salamo babarapo taun. Dari 1951-1955, baliau manjabat sabagai *Vice Chairman* jo kudian katua Komite Olimpiade Indonesia (KOI). Halim diangkek sabagai ketua Ikada Foundation nan mambangun Stadion Ikada, Jakarta. Pado taun 1952 baliau mamimpin kontingen Indonesia partamo dalam Olimpiade Helsinki 1952|Olimpiade Helsinki.

## Referensi
Bangkinang, Bangkinang, Kampar

**Kumantan** marupoan salah satu kelurahan nan talatak di kecamatan Bangkinang, Kabupaten Kampar, provinsi Riau, Indonesia.
Gunung Sari, Gunung Sahilan, Kampar

**Gunuang Sari** marupoan salah satu desa nan talatak di kecamatan  Gunung Sahilan, Kabupaten Kampar, provinsi Riau, Indonesia.
Suka Mulya, Bangkinang Seberang, Kampar

**Suka Mulya** marupokan salah satu desa nan talotak di kecamatan Bangkinang Seberang, Kabupaten Kampar, provinsi Riau, Indonesia.
Padang Mutung, Kampar, Kampar

## Desa Padang Mutung

**Padang Mutung** marupoan salah satu desa nan talatak di kecamatan Kampar, Kabupaten Kampar, provinsi Riau, Indonesia.

Desa Padang Mutung terdiri dari 6 Dusun yaitu : 

- Dusun Palutan

- Dusun Simpang Kare

- Dusun Pulau Baru 

- Dusun Padang Mutung

- Dusun Kampung Lintang

- Dusun Sei Paduko Ghajo 

Batas wilayah Desa Padang Mutung : 

- Utara     : Sei. Kampar

- Selatan : Desa Sei. Lipai 

- Barat     : Desa Rumbio 

- Timur    : Desa Koto Tibun
Pulau Jambu, Kampar, Kampar

**Pulau Jambu** marupoan salah satu desa nan talatak di kecamatan Kampar, Kabupaten Kampar, provinsi Riau, Indonesia.
Teluk Paman Timur, Kampar Kiri, Kampar

**Teluk Paman Timur** marupoan salah satu desa nan talatak di kecamatan  Kampar Kiri, Kabupaten Kampar, provinsi Riau, Indonesia. Desa ko adolah suatu desa asia pamakaran dari desa induak **Teluk Paman**, iyolah pado taun 2007. Pajabaik kapalo desa nan patamo adolah Razali SR (pjs), sadangkan pajabaik kapalo desa nan kini adolah Amiruddin.
Mentulik, Kampar Kiri Hilir, Kampar

**Mentulik** marupoan salah satu desa nan talatak di kecamatan  Kampar Kiri Hilir, Kabupaten Kampar, provinsi Riau, Indonesia.
Sungai Petai, Kampar Kiri Hilir, Kampar

Sungai Petai merupakan salah satu desa nan barado di Kecamatan Kampar Kiri Hilir, Kabupaten Kampar, Provinsi Riau, Indonesia. Desa Sungai Petai sacaro definitif diresmian sabagai desa pada taun 2000 nan sabalumnyo marupoan salah satu Rukun Keluarga (RK) dari wilayah Desa Sungai Pagar. nan kini alah manjadi kelurahan. Desa Sungai Petai tahituang alah dikapaloi dek limo urang kapalo desa mulai dari sajak partamo tabantuak hinggo maso kiniko. Desa Sungai Petai barado di dalam wilayah administrasi Kacamatan Kampar Kiri Hilir, Kabupaten Kampar, nan maliputi 7 desa jo 1 kelurahan. Kecamatan Kampar Kiri Hilir marupoan hasia dari pamekaran induaknyo yaitunyo Kampar Kiri.

## Bateh wilayah
Ditinjau dari bateh wilayah, Desa Sungai Petai babatehan jo daerah sabagai barikuik :

a.    Sabalah Utara babatehan jo Kelurahan Sungai Pagar

b.    Sabalah Selatan babatehan jo Desa Simalinyang

c.    Sabalah Barat babatehan jo Desa Mayang Pongkai

d.    Sabalah Timur babatehan samo Desa Rantau Kasih jo Kelurahan Sungai Pagar

## Kaadaan panduduak
Kaadaan panduduak Desa Sungai Petai dihuni dek 1.776 jiwa sarato jo 494 kepala keluaga. Dikatahui bahwasanyo jumlah panduduk Desa Sungai Petai nan laki-laki bajumlah 52,02%, sadangkan padusi bajumlah 47,97%. Dari kaadaan tasabuik dapek disimpulkan bahwasanyo panduduak laki-laki Desa Sungai Petai labiah banyak dari pado panduduak padusinyo..

## Parekonomian
Potensi nan tadapek di Desa Sungai Petai yaitunyo pakabunan, pertanian, jo tampat wisata. Diliek dari latak desa nan masih dikuliliangi dek hutan jo sungai. Sahinggo, desa iko mampunyoi potensi wisata nan tinggi guno mambantu parekonomian warga. 
Mato pancaharian panduduak sangaik baragam, diantaronyo batani nan bajumlah 41,61%, buruh tani 10,75%, buruh pabrik 4,5%, PNS 1,01%, pegawai swasta 1,85%, wiraswasta 3,65%, bidan 0,11%, dan perawat 0,05%. Dari data tasabuik dapek disimpulkan bahwasanyo panduduk Desa Sungai Petai sabagian gadang bakarajo sabagai petani.

## Rujuakan
Adnan Kapau Gani

**Mayjen TNI (Purn) Dr. Adnan Kapau Gani** () adolah surang tantara, politisi, dotor, pamain filem sarato wakil pardana mantari Indonesia di maso pamarentahan Amir Syarifuddin.

## Jajak jo karier
Sasudah luluih dari STOVIA baliau tajun ka dunia politik jo caro manjadi anggota Jong Sumateranen Bond, sarato parnah manjabat sabagai anggota Konstituante Indonesia katiko lambaga tu baru ditagak-an. Baliau tacatat manjadi anggota Gerindo (Gerakan Rakyat Indonesia) basamo jo Muhammad Yamin, Amir Syarifuddin sarato Adam Malik. Salain tu baliau parnah pulo manjadi Gubernur Militer Sumatera Selatan pado maso PDRI, sarato pariode revolusi fisik malawan Agresi Tantara Balando, sarato parnah pulo manjadi anggota delegasi Perundingan Linggarjati pado taun 1946.

Di Pamarentahan Indonesia, babarapo kali Gani manduduak-i kurisi mantari. Debut Gani bamulo di maso Kabinet Sjahrir III sabagai mantari ekonomi. Pado maso pamarentahan Amir Syarifuddin (3 Juli 1947 - 29 Januari 1948), baliau manjabat sabagai wakil pardana mantari marangkap sabagai mantari kamakmuran.
 
Pado tanggal 9 November 2007, almarhum Mayjen TNI A.K. Gani dianugerahi gala Pahlawan Nasional Indonesia dek Presiden Susilo Bambang Yudhoyono

## Rujuak-an
Bagindo Aziz Chan

**Bagindo Aziz Chan** () adolah pajuang kamardekaan Indonesia. Baliau manjabaik sabagai Wali Kota Padang nan kaduo sasudah kamardekaan nan dilantiak pado tangga 15 Agustus 1946 manggantian Mr. Abubakar Jaar. Baliau maningga pado umua 36 taun sasudah talibaik dalam sabuah patampuran malawan Balando. Jasadnyo dimakamkan di Taman Makam Pahlawan Bahagia, Bukittinggi. Gala Pahlawan Nasional Indonesia diagiahan kapado baliau pado 9 November 2005.

## Riwayaik sakolah
Bagindo Aziz Chan manampuah sakolah atau pandidikan HIS di Padang, MULO di Surabaya, jo AMS di Batavia. Tamaik dari AMS dan sampat pulo duo taun duduak di *[[Rechtshoogeschool te Batavia]]* (RHS), baliau sampat mambukak praktek manjadi pangacara sarato  aktif di babarapo organisasi, di antaronyo sabagai anggota jo panguruih Jong Islamieten Bond di bawah pimpinan Agus Salim. Baliau baliak ka kampuang alamannyo pado taun 1935, lalu mangabdi sabagai guru di babarapo sakolah di Padang dan bakali-kali pulo pindah mangaja ka lua kota. Baliau sampat aktif di Persatuan Muslim Indonesia (Permi) sampai organisasi tu dibubaran pado taun 1937. Sasudah proklamasi kemerdekaan, baliau ditunjuak sabagai Wakil Walikota Padang pado tangga 24 Januari 1946 dan pado tangga 15 Agustus 1946 dilantiak sabagai Walikota Padang nan manggantiaan Mr. Abubakar Jaar, nan pindah tugeh manjadi residen di Sumatra Utara.

## Pajuangan
Di tangah situasi pasca-kadatangan Sakutu di Padang pado 10 Oktober 1945, baliau manulak tunduak kapado kakuatan tantara Balando nan barado di balakang tantara Sakutu. Baliau taruih malakuan palawanan jo caro manabikan surek kaba pajuangan nan banamo *Republik Indonesia Jaya*, bahkan turun lansuang mamimpin palawanan kapado Balando sampai akianyo tewas pado tangga 19 Juli 1947. Manuruik asia visum nan dilakuan (di Rumah Sakit Tentara Dr. Reksodiwiryo, Ganting kini), baliau maningga karano takanai barang tumpua sarato tadapek tigo bakeh tembakan di wajahnyo.

## Pangormatan
Untuak maoromaiki jaso-jaso sarato jo pangorbanannyo, namonyo diabadian manjadi namo jalan di babarapo kota, sarupo di Padang jo Bukiktinggi. Di Padang, sabuah monumen babantuak kapalan tinju didirian di pasimpangan Jalan Gajah Mada jo Jalan Jhoni Anwar, Kampuang Olo, Nanggalo. Walaupun diresmian sabagai Monumen Bagindo Azizchan dek Walikota Padang Syahrul Ujud pado 19 Juli 1983, monumen tu labiah dikana jo namo Tugu Simpang Tinju. Monumen lainnyo, talatak di Taman Melati (kompleks Museum Adityawarman), asia karya palukih Wisran Hadi jo pemaek Arby Samah.

## Rujuakan

## Pautan lua
*  Situs web resmi kota Padang
Fatmawati

**Fatmawati** nan banamo asli **Fatimah** () adolah bini dari Presiden Indonesia partamo Soekarno. Baliau manjadi Ibu Negara Indonesia partamo dari taun 1945 sampai taun 1967. Baliau marupoan bini ka-3 dari presiden partamo Indonesia, Soekarno. Baliau dikana pulo dek jasonyo dalam manjaik bandera pusako Sang Saka Merah Putih nan dikibarkan pado upacaro Proklamasi Kamardekaan Indonesia di Jakarta pado tanggal 17 Agustus 1945.

## Kahidupan
Fatmawati laia dari pasangan Hassan Din jo Siti Chadijah. urang tuonyo marupoan katurunan Puti Indopuro, salah surang kaluarga rajo dari Kasultanan Indopuro, Pasisia Salatan, Sumatera Barat. Bapaknyo adolah salah surang tokoh Muhammadiyah di Bengkulu.

Pado tanggal 1 Juni 1943, Fatmawati manikah jo Soekarno, nan kudian hari manjadi presiden partamo Indonesia. Dari panikahan tu, baliau dikaruniai limo urang putra jo putri, iyolah Guntur Soekarnoputra, Megawati Soekarnoputri, Rachmawati Soekarnoputri, Sukmawati Soekarnoputri, sarato Guruh Soekarnoputra.
 

Pado tanggal 14 Mei 1980 baliau maningga karano sarangan jantuang katiko dalam pajalanan pulang umroh dari Makah. Jasad baliau dikubuaan di Karet Bivak, Jakarta.

## Caliak pulo
* Rumah Sakik Fatmawati
* Palabuahan udaro Fatmawati Soekarno

## Rujuak-an
Awaluddin Djamin

**[[Jenderal]] [[Polisi]] (Purn.) Dr. Awaloeddin Djamin, M.P.A.** () adolah Kapolri pariode 1978 - 1982. Baliau-pun tamasuak pajuang kamardekaan pado maso pajuangan malawan Balando. 

## Karier

Satamat SLTA, baliau malanjuik-an studinyo di Fakultas Ekonomi (1949-1950). Masuak manjadi prajurik polisi, lalu manampuah pandidikan di PTIK sampai luluih taun 1955. Baliau lalu ditampek-an pado bagian Sekretariat Jawatan Kepolisian Nagaro (1955) sarato manjabat Kasi Umum Sekretariat Jawatan Kepolisian Nagaro (1958). Sasudah tu baliau mampadalam studinyo di University of Pitsburgh sarato dilanjuik-an ka University of Southern California, Amerika Sarikaik, hinggo manggondol gala PhD pado 1962.

Sapulang dari Amerika Sarikaik, Awaloedin manjabat sabagai Lektor Lua Biaso PTIK (1964). Lalu, berturuik-turuik manjadi Direktur Kekaryaan Depak (1964), Anggota Musyawarah Pambantu Parancana Nasional (1965), Anggota DPRGR (1964-1966), Mantari Tanago Karajo Kabinet Ampera (1966), sarato Deputi Pangak Urusan Khusuih samaso Kapolri Hoegeng Iman Santoso (1968). Sabalun ditugehan sabagai Duta Basa RI untuak Jerman Barat (1976), talabiah dulu baliau manjadi Direktur Lembaga Administrasi Nagaro (1970). Lalu akhianyo, baliau dipanggia pulang ka Jakarta untuak dilantiak dek Presiden Soeharto manjadi Kapolri, pado 26 September 1978.

Awaloedin manjabat Kapolri salamo ampek taun, dari taun 1978 sampai taun 1982. Salain samaso kapamimpinannyo organisasi Polri diarahan pado kalambagaan nan dinamis jo profesional, pado maso Awaloedin pulo KUHAP UU No. 8 Taun 1981 sabagai hasil karya bangso Indonesia sandiri disahkan DPR-RI. KUHAP sabagai pangganti *Het Herziene Inlandsh Reglement* (*HIR*), hukum acara pidana produk kolonial Belanda nan dianggap alah usang sarato indak manusiawi. Dalam hal iko, Polri baparan aktif manyumbangan pokok-pokok pikiran untuak materi KUHAP baru tu.

Hasratnyo dalam bidang pandidikan, tanyato alun ilang. Tabukti, Awaloedin masih pulo mangabdian dirinyo dalam pandidikan jo pangambangan profesi kapolisian. Sasudah indak lai manjadi Kapolri baliau masih basadio manjabat sabagai Dekan PTIK nan notabene barado di bawah Kapolri. Tapi kacintaan kapado Polri sarato demi nusa jo bangso mambuek Awaloedin indak namuah tajabak dalam status simbol. Mako baliau mamiliah tatap manarimo jabatan Dekan PTIK.

## Bintang Jaso
Awaloedin manarimo sajumlah panghargaan sabagai tando jasonyo. Diantaronyo manarimo Bintang Dharma, Bintang Bhayangkara sarato Bintang Mahaputra Adipradana. Sarato pulo jo Satya Lencana Parang Kamardekaan (I dan II), Satya Lencana Karya Bhakti, Satya Lencana Yana Utama, Satya Lencana Panca Warsa, Satya Lencana Penegak dan Satya Lencana Veteran Pejuang RI. Dari lua nagari, baliau manarimo Das Gross Rreuz (Pamarentah Jerman Barat).

## Pautan lua
*  Awaloeddin Djamin "Menangkap Orang Harus Ada Bukti Permulaan"
Hazairin

**Prof. Dr. Hazairin** () adolah surang ahli hukum adaik. Baliau manjabat Mantari Dalam Nagari dalam Kabinet Ali Sastroamidjojo I.

## Asa usua
Hazairin lahia di tangah-tangah kaluarga taat baagamo, dari pasangan Zakaria Bahri (Bengkulu) jo Aminah (Minangkabau). Bapaknyo adolah surang guru, sadangkan inyiaknyo, Ahmad Bakar, adolah surang ulama. Dari kaduo urang tu, Hazairin mandapek dasar palajaran ilmu agamo jo bahaso Arab.

## Kahidupan
Hazairin manamatkan pandidikannyo di Sakola Tinggi Hukum Jakarta (*Recht Hoge School*) pado taun 1936, sarato mandapek gala doktor hukum adaik. Satamaik kuliah, Hazairin bakarajo sabagai kapalo Pangadilan Nagari Padang Sidempuan (1938-1945). Salamo manjabat, Hazairin malakuan panalitian pulo tantang hukum adaik Tapanuli Selatan. Ateh jaso-jasonyo tu, baliau diagiah gala "Pangeran Alamsyah Harahap".

Pado April 1946, baliau diangkek sabagai Residen Bengkulu, marangkap wakil Gubernur Militer Sumatera Selatan. Katiko manjabat sabagai residen, baliau mangaluaan pitih karateh nan tasabuik sabagai "Uang Kertas Hazairin". Sasudah revolusi fisik barakhia, baliau diangkek manjadi Kapalo Bagian Hukum Sipil Kamantarian Kahakiman.

Hazairin tajun di kancah papolitikan Indonesia, jo caro ikuik mandirian Partai Parsatuan Indonesia Raya (PIR). Basamo jo Wongsonegoro sarato Rooseno, baliau manjadi anggota Dewan Pawakilan Rakyat Samantaro sabagai wakil Partai PIR. Dalam kapasitasnyo sabagai wakil partai pulo, Hazairin diangkek manjadi Mantari Dalam Nagari pado Kabinet Ali Sastroamidjojo I (1953-1955). Pado Pemilu 1955, Partai PIR tapacah manjadi duo, iyolah PIR - Wongsonegoro jo PIR - Hazairin. Dalam pamilihan tu, PIR - Hazairin cuma mandapek 114.644 suaro atau satara jo ciek kurisi.
 
Sasudah tajun di dunia politik, Hazairin manjadi Guru Basa Hukum Adaikt jo Hukum Islam di Universitas Indonesia. Baliaupun manjadi Guru Basa di Universitas Islam Jakarta, Paguruan Tinggi Hukum Militer (PTHM), sarato Pandidikan Tinggi Ilmu Kapolisian (PTIK).

Hazairin dikubuaan di TMP Kalibata, Jakarta. Ateh jaso-jasonyo, pado taun 1999 Pamarentah mangukuahan Hazairin sabagai Pahlawan Nasional Indonesia.

## Karya
* *Pergolakan Penyesuaian Adat Kepada Hukum Islam* (1952)
* *Tujuh Serangkai Tentang Hukum* (1981)
* *Hukum Kewarisan Bilateral menurut al-Qur’an dan Hadits* (1982)
* *Hendak Kemana Hukum Islam* (1976)
* *Perdebatan dalam Seminar Hukum tentang Faraidhh* (1963)
* *Hukum Kekeluargaan Nasional*
* *Tinjauan Mengenai Undang-undang Perkawinan Nomor 1 tahun 1974*
* *Hukum Pidana Islam Ditinjau dari Segi-segi, dan Asas-asas Tata Hukum Nasional; Demokrasi Pancasila* (1970)
* *Negara Tanpa Penjara* (1981)
* *Hukum Baru di Indonesia* (1973)
* *Ilmu Pengetahuan Islam dan Masyarakat* (1973)
* *Demokrasi Pancasila* (1981)

## Rujuak-an
Surah Al-Fatihah

**Surah Al-Fatihah** (Arab: **الفاتح** , *al-Fātihah*, "Pambukakan") adolh surah partamo dalam al-Qur'an. Surah iko diturunkan di Makah nan tadiri dari 7 ayat. Al-Fatihah marupoan surah nan partamo-tamo diturunkan sacaro langkok di antaro surah-surah nan ado dalam Al-Qur'an. Surah iko disabuik Al-Fatihah (Pambukakan), karano jo surah ikolah dibukak sarato dimulainyo Al-Quran. Dinamokan *Ummul Qur'an* (induak Al-Quran/**أمّ القرءان**) atau *Ummul Kitab* (induk Al-Kitab/**أمّ الكتاب**) karano inyo marupoan induak dari sado isi Al-Quran. Dinamokan pulo As Sab'ul matsaany (tujuah nan barulang-ulang/**السبع المثاني**) karano jumlah ayatnyo nan tujuah jo dibaco barulang-ulang dalam salat.

## Unsur Pokok

## Al-Fatihah

## Panutuik

## Namo lain
Salain dinamoi *Al-Fatihah* (Pambukak), surah iko acok juo disabuik *Fatihatul Kitab* (Pambukakan Kitab), *Ummul Kitab* (Induak Kitab), *Ummul Qur'an* (Induak Al-Qur'an), *As-Sabu'ul Matsani* (Tujuah nan Barulang). Salain kaampek sebutan tasabuik, banyak ulama tafsir nan manyabuiknyo jo: *Ash-Shalah* (Arab: **الصلاة**, Salat), *al-Hamd* (Arab: **الحمد**, Pujian), *Al-Wafiyah* (Arab: **الوافية**, Nan Sampurono), *al-Kanz* (Arab: **الكنز**, Simpanan Nan Taba), *asy-Syafiyah* (Nan Manyembuhkan), *Asy-Syifa* (Arab: **الشفاء**, Ubek), *al-Kafiyah* (Arab: **الكافية**, Nan Mancukuik), *al-Asas* (Pokok), *al-Ruqyah* (Mantra), *asy-Syukru* (Syukur), *ad-Du'au* (Do'a), dan *al-Waqiyah* (Nan Malinduangi dari Kasasekan).

## Rujuakan

## Daftar Pustako

* *Al-Qur'an dan Terjemahannya* (1978). Jakarta: Departemen Agama Republik Indonesia
* Hamzah, Muchotob (2003). *Studi Al-Qur'an Komprehensif*. Yogyakarta: Gama Media ISBN 979-95526-1-3

## Pautan lua
*  Surah Al-Fatihah MP3
Tuanku Tambusai

**Tuanku Tambusai** () adolah surang ulama sarato salah surang pamimpin dalam parang Pidari.

## Latar balakang
Tuanku Tambusai lahia di Dalu-dalu, nagari Tambusai, Rokan Hulu, Riau. Dalu-dalu merupoan salah satu nagari padagang Minangkabau nan didirian di tapi Sungai Sosah, anak sungai Rokan. Tuanku Tambusai ba namo ketek Muhammad Saleh, nan sasudah pulang haji, dipanggia urang Tuanku Haji Muhammad Saleh.

Tuanku Tambusai merupoan anak dari pasangan parantau Minang, Tuanku Imam Maulana Kali jo Munah. Bapak baliau barasa dari nagari Rambah nan bakarajo sabagai guru agamo Islam. Dek Rajo Tambusai bapaknyo diangkek manjadi imam lalu kudian manikah jo padusi disinan. Mande baliau barasa dari nagari Tambusai nan basuku Kandang Kopuh. Sasuai jo adaik Minang nan matrilineal, suku iko diturunannyo kapado Tuanku Tambusai.

Samaso ketek Muhammad Saleh alah diajaan bapaknyo ilmu bela diri, tamasuak katangkasan naiak kudo, sarato tata caro banegara.

## Garakan Pidari
Untuak mampadalam ilmu agamo, Tuanku Tambusai pai baraja ka Bonjol jo ka Rao di Sumatera Barat. Disinan baliau banyak baraja jo ulama-ulama Islam nan berpaham Pidari, sahinggo baliau mandapek-an gala pakiah. Ajaran Pidari sangek tatanam di dirinyo, sahinggo ajaran ko disebaan pulo di tanah kalahirannyo. Disinan ajarannyo sangek capek ditarimo dek masyarakaik banyak, sahinggo baliau banyak mandapek-an pangikuik. Samangaiknyo untuak manyebaan jo malakuan pamurnian Islam, mambueknyo baparang maislamkan masyarakaik di tanah Batak nan masih banyak manganuik pelbegu.

## Malawan Balando
Pajuangannyo dimulai di daerah Rokan Hulu jo sakitarnyo nan bapusek di Bentiang Dalu-dalu. Sasudah tu baliau malanjuik-an palawanan ka wilayah Natal pado taun 1823. Taun 1824, baliau mamimpin pasukan gabuangan Dalu-dalu, Lubuak Sikapiang, Padanglawas, Angkola, Mandailiang, jo Natal untuak malawan Balando. Baliau sempat manunaikan ibadah haji sarato dimintak pulo dek Tuanku Imam Bonjol untuak mampalajari pakambangan Islam di Tanah Arab.

Dalam kurun wakatu 15 taun, Tuanku Tambusai cukuik marepotkan pasukan Balando, sahinggo acok mamintak bantuan pasukan dari Batavia. Barakaik kacadiak-annyo, bentiang Balando Fort Amerongen dapek diancuaan. Bonjol nan alah jatuah ka tangan Balando dapek dirabuik baliak walaupun indak batahan lamo. Tuanku Tambusai indak mahadapi Balando sajo, tapi sakaligus pasukan Rajo Gedombang (*regent* Mandailing) sarato Tumenggung Kartoredjo, nan bapihak kapado Balando. Dek Balando baliau digala-i “*De Padrische Tijger van Rokan*” (Harimau Pidari dari Rokan) karano sangek sulik dikalahan, indak parnah manyarah, sarato indak namuah badamai jo Balando. Kataguhan sikapnyo dipacaliak-an jo caro manulak ajakan Kolonel Elout untuak badamai. Pado tanggal 28 Desember 1838, bentiang Dalu-dalu jatuah ka tangan Balando. Malalui pintu rahasio, baliau malolosan diri dari kapuangan Balando sarato sakutu-sakutunyo. Baliau maungsi sarato maningga di Seremban, Nagari Sambilan, Samananjuang Malayu pado tanggal 12 November 1882.

Karano jaso-jasonyo manantang panjajahan Balando, pado taun 1995 pamarentah maangkek baliau sabagai Pahlawan Nasional Indonesia.

## Rujuak-an
Surah An-Nas

**Surah An-Nas** (bahaso Arab:**النَّاسِ**, "Manusia") adolah surah taakhia (ka-114) dalam al-Qur'an. Namo An-Nas diambiak dari kato An-Nas nan barulang kali disabuik dalam surek iko nan aratinyo manusia. Surah iko tamasuak dalam golongan surah makkiyah. Isi surah adolah manganjurkan manusia mamohon palinduangan kapado Allah dari godaan syaitan, baiak nan barasa dari golongan manusia maupun jin.

## Bacoan

 بِسمِ اللّٰہِ الرَّحمٰنِ الرَّحِیمِ

# قُل أَعُوذُ بِرَبِّ ٱلنَّاسِ 
# مَلِكِ ٱلنَّاسِ     
# إِلَـٰهِ ٱلنَّاسِ 
# مِن شَرِّ ٱلوَسوَاسِ ٱلخَنَّاسِ 
# ٱلَّذِي يُوَسۡوِسُ فِى صُدُورِ ٱلنَّاسِ 
# مِنَ ٱلجِنَّةِ وَٱلنَّاسِ

Transliterasi:
* Bismillāhir-Rahmāni r-Rahīm*
1. Qul aʿūḏu bi-rabbi n-nās
2. Maliki n-nās
3. Ilāhi n-nās
4. Min sharri l-waswāsi l-ḫannās
5. Alladhī yuwaswisu fī ṣudūri n-nās
6. Mina l-ǧinnati wa n-nās

Aratinyo:
# Katokanlah: "Ambo balinduang kapado Tuhan (nan mamaliharo jo manguasoi) manusia.
# Rajo manusia.
# Sasambahan manusia.
# Dari kajahatan (bisikan) setan nan biaso basambunyi,
# nan mambisiakan (kajahatan) ka dalam dado manusia.
# Dari (golongan) jin jo manusia.

## Kautamoan Surah An-Nas
Aisyah manarangkan: baso Rasulullah s.a.w. *pado satiok malam apobilo handak lalok, Baliau mambaco Surah Al-Ikhlas, Surah Al-Falaq jo Surah An-Nas, diambuihan pado kaduo talapak tangan kamudian disapukan ka saluruah tubuh jo kapalo.*

Sayyidiah' Ali r.a. manarangkan: *pernah Rasulullah s.a.w. digigik kala, kamudian Baliau maambiak aia garam. Dibacokan Surah Al-Falaq jo Surah An-Nas lalu disapukan pado anggota badan nan digigik kala tadi.*

'Uqbah bin' Amir manarangkan, *katiko ambo sasek di jalan dalam suatu pajalanan basamo jo Rasulullah s.a.w., Baliau mambaco Surah Al-Falaq jo Surah An-Nas jo ambopun disuruah Baliau juo untuak mambaconyo.*

Barang siapa takanai panyakik karano pabuekan syaitan atau manusia, handaklah mambaco Surah Al-Falaq jo Surah An-Nas sabanyak 41 kali salamo 3 hari, 5 hari atau 7 hari baturuik-turuik.

Barang siapo nan takuik kan godaan syaitan atau manusia atau takuik dalam kalam malam, atau takuik kajahatan manusia, bacolah Surah Al-Falaq jo Surah An-Nas sabanyak 100 kali.

## Rujuakan
Surah

**Surah** (Arab:سورة) adolah pambagian nan ado di dalam Al-Qur'an. Al-Qur'an dibagi manjadi 114 bab nan disabuik "surah". "Surah" itu diatur manuruik panjangnyo, dari nan tapanjang sampai nan tapendek, kacuali nan partamo (Surah Al-Fatihah), nan disabuik "Pambukakan".

Al-Qur'an tadiri ateh 114 surah, 30 juz jo 6236 ayat manuruik riwayaik Hafsh, 6262 ayat manuruik riwayaik ad-Dur, atau 6214 ayat manuruik riwayaik Warsy. Surah-surah dalam Al-Qur'an tabagi ateh surah-surah makkiyah jo madaniyah tagantuang pado tampek jo wakatu panurunan surah tasabuik (Makah atau Madinah, sabalun atau sasudah hijrah).

## Panamoan
Pambagian Al-Qur'an manjadi surah-surah marupoan pambagian nan ditulihan dek al-Quran surang. Ayat-ayat nan mamuek kato "Surah" antaro lain Surah An-Nur ayat 1, at-Taubah ayat 86, jo al-Baqoroh ayat 23. Umumnyo, pambarian namo surah disasuaikan jo tema nan dibicarokan surah tasabuik atau jo namo nan alah ado dalam surah, sarupo "al-Baqoroh", "Al 'Imran", jo "al-Isro'". Dalam naskah-naskah lamo aI-Quran, namo-namo surah acok ditulihkan jo namo samisal "Surah nan mambicarokan jawi batino [al-Baqoroh]" atau "Surah nan mambicarokan keluarga Imron [Al Imron]".

Kadang juo babarapo kato atau bahkan kalimaik dari suatu surah dipakai untuak manamokan surah, sarupo surah "Iqro' Bismi Robbika", "Innaa Anzalnaahu", jo "Lam Yakun". Sifaik suatu surah juo dapek digunokan untuak manamokan surah itu, sarupo surah "Faatihatul Kitaab", "Ummul Kitaab", "as-Sab'ul Matsani", "al-Ikhlas", jo "Nisabatur Robbi". Namo-namo jo sifaik-sifaik iko alah ado pado maso awal Islam badasakan kasaksian jo sijarah. Bahkan, namo sabagian surah alah disabuikan dalam babarapo hadits Nabi, sarupo surah al-­Baqoroh, Ali 'Imron, Hud, jo al-Waqi'ah nan mangindikasikan baso namo surah-surah tasabuik alah ditantukan di zaman Muhammad jo bukan sasuatu nan ditantukan dek Muhammad sacaro syar'i.

## Daftar surah
Barikuik iko marupoan daftar surah dalam Al-Qur'an badasarkan Mushaf Al-Qur'an Utsmani. Jumlah surah ado 114 surah tabagi manjadi 2 tampek pawahyuan: Makkah jo Madinah jo ayat bajumlah 6236 ayat manuruik riwayaik Hafsh.

## Rujuakan

## Daftar Pustako

* Allamah M.H. Thabathaba'i (1987). *Mengungkap Rahasia Al-Qur'an*. Bandung: Mizan.

## Pautan lua

*  Daftar Surah Makkiyah dan Madaniyah 
*  Hobibaca.com - Electronic Quran - Tadarus online, kenapa tidak ?
Pulau Birandang, Kampar Timur, Kampar

**Pulau Birandang** marupoan salah satu desa nan talatak di kecamatan Kampar Timur, Kabupaten Kampar, provinsi Riau, Indonesia.
Makkiyah

**Makkiyyah** adolah istilah untuak ayat al-Qur'an nan diturunkan di Makah atau kawasan sakaliliangnyo atau diturunkan sabalun Rasulullah s.a.w. hijrah ka Madinah. Sabuah surah dapek tadiri ateh ayat-ayat nan diturunkan di Makkah sacaro kasaluruahannyo namun buliah juo sabagiannyo diturunkan di Madinah (Madaniyah).

Surah Makkiyah banyak nan pendek, jo ayat nan pendek, sarato banyak dilatakkan di juz-juz taakhia al-Quran. Kabanyakan surah nan Muqatta'at marupoan surah Makkiyah.

Turunnyo surah-surah Makiyyah lamonyo 12 tahun, 5 bulan, 13 hari, bamulo pado 17 Ramadhan 40 taun umua Nabi (Februari 610 M).

Barikuik iko adolah namo-namo surek makkiyah manuruik urutan turunnyo (manuruik sabagian gadang Ulama):

# Al-Alaq
# Al-Qalam
# Al-Muzzammil
# Al-Muddatstsir
# Al-Fatihah
# Al-Masab (Al-Lahab)
# At-Takwir
# Al-A'la
# Al-Lail
# Al-Fajr
# Adh-Dhuha
# Alam Nasyrah (Al-Insyirah)
# Al-'Ashr
# Al-Aadiyat
# Al-Kautsar
# At-Takatsur
# Al-Ma'un
# Al-Kafirun
# Al-Fiil
# Al-Falaq
# An-Nas
# Al-Ikhlas
# An-Najm
# 'Abasa
# Al-Qadar
# Asy-Syamsu
# Al-Buruj
# At-Tin
# Al-Quraisy
# Al-Qariah
# Al-Qiyamah
# Al-Humazah
# Al-Mursalah
# Qaf
# Al-Balad
# Ath-Thariq
# Al-Qamar
# Shad
# Al-A'raf
# Al-Jin
# Yaasin
# Al-Furqan
# Fathir
# Maryam
# Thaha
# Al-Waqi'ah 	
# Asy-Syura
# An-Naml
# Al-Qashash
# Al-Isra
# Yunus
# Hud
# Yusuf
# Al-Hijr
# Al-An'am
# Ash-Shaffat
# Lukman
# Saba'
# Az-Zumar
# Ghafir
# Fushshilat
# Asy-Syura
# Az-Zukhruf
# Ad-Dukhan
# Al-Jatsiyah
# Al-Ahqqaf
# Adz-Dzariyah
# Al-Ghasyiyah
# Al-Kahf
# An-Nahl
# Nuh
# Ibrahim
# Al-Anbiya
# Al-Mu'minun
# As-Sajdah
# Ath-Thur
# Al-Mulk
# Al-Haqqah
# Al-Ma'arij
# An-Naba'
# An-Nazi'at
# Al-Infithar
# Al-Insyiqaq
# Ar-Rum
# Al-Ankabut
# Al-Muthaffifin
# Al-Zalzalah
# Ar-Rad
# Ar-Rahman
# Al-Insan
# Al-Bayyinah
Afrizal Koto

**Afrizal Koto** nan banamo asli **Muhammad Afrizal** adolah surang patinju profesional Indonesia. Afrizal tamasuk patinju potensial nan parnah manyandang gala juara Pan Asian Boxing Association (PABA). Afrizal alah manyukoi olahraga tinju sajak basakola di SMP. Sasudah tamaik SMA, Afrizal tajun ka dunia tinju profesional. Afrizal mamulai karir tinjunyo di sasana tinju Cendrawasih di Medan, Sumatera Utara. Sasudah itu Afrizal aktif bakarir di Jakarta jo bagabuang ka Sasana Demokrat sabalun pindah ka sasana PDAM Sumatera Barat.

### Maningga
Afrizal Koto maningga dunia pado tanggal 4 April 2012 di Rumah Sakit UKI Jakarta sausai malakuan patandingan profesionalnyo dalam acara Gelar Tinju Profesional nan diadoan dek TV Indosiar. Dalam patandingan tu Afrizal sempat tajatuah babarapo kali, lalu kudian inyo indak sadarkan diri sabalun dibao ka Rumah Sakik UKI Jakarta. Sasudah malalui parawatan nan dilakuan dek tim medis tanyato nyawanyo indak tatolong lai, Afrizal maningga dalam umua 33 taun. Pandarahan di utak dinyatoan sabagai panyabab kamatiannyo. Kamatian Afrizal Koto alah manambah panjang daftar patinju nan maningga di arena tinju profesional Indonesia.

### Motivator
Kamatian Afrizal Koto mambuek dunsanak-dunsanaknyo maraso kahilangan. Di mato mareka Afrizal adolah motivator. Afrizal adolah surang pakarajo kareh sarato jadi tulang pungguang kaluarga sajak bapak mareka maningga. Kamatian Afrizal-pun maninggaan kasadiahan di calon bininyo karano mareka alah barancana ka sacapeknyo malangsuangan pesta panikahan. Afrizal Koto dikubuaan di Pamakaman Umum Gang Bersama Mandala, Medan.

## Rujuak-an
Usmar Ismail

**Usmar Ismail** () adolah sutradara Indonesia. Kariernyo dimulai sabagai asisten sutradara di Perfini nan didirian pado taun 1950. Pado taun 1952-1953, inyo malanjuikan studi di Universitas Los Angeles jurusan film lalu mandapek-an gala *Bachelor of Arts*. Baliau maningga dunia pado 2 Januari 1971 karano stroke.

## Kahidupan awal
Usmar Ismail lahia sabagai anak dari Datuk Tumenggung Ismail, guru Sakolah Kadokteran di Padang, jo Siti Fatimah. Kaluarganyo barasa dari Lintau, Sumatera Barat. Inyo mampunyai saurang kakak nan juo terjun ka dunia sastra, yakni Dr. Abu Hanifah nan manggunoan namo pena, El Hakim.

Usmar manampuah pandidikan di HIS Batusangkar, lalu malanjuikan ka MULO Simpang Haru, Padang, dan kudian ka AMS-A Yogyakarta (kini SMA Negeri 1 Yogyakarta). Tamaik dari AMS, inyo kuliah lalu mamparoleh B.A. di bidang sinematografi dari Universitas California, Los Angeles, Amerika Serikat pado tahun 1952.

Usmar alah manunjuakan bakat sastranya sajak masih duduak di bangku SMP. Sangkek itu, inyo basamo konco-konconyo, antaro lain Rosihan Anwar, nio tampil dalam acara parayaan hari ulang tahun putri mahkota, Ratu Wilhelmina, di Palabuhan Muaro, Padang. Usmar nio mambaokan suatu partunjukan dengan panampilan yang gagah, unik, jo mamukai. Inyo basamo konco-konconyo hadir di parayaan itu dengan manyewa parahu jo pakaian bajak laut. Sayang, acara nan dirancanoan itu gagal dek mereka baru sampai sangkek matohari tabanam dan mereka ampiang pingsan dek litak mangayuah parahu manuju Palabuhan Muaro. Akan tetapi, acara nan gagal itu dicataik dek Rosihan Anwar sabagai tando bahasonyo Usmar Ismail memang berbakat manjadi sutradara, nan punyo aka panjang untuak mambaokan tontonan nan menarik jo mengesankan.

Sasudah duduak di bangku SMA di Yogyakarta, Usmar samakin banyak terlibat jo dunia sastra. Inyo mampadalam pangetahuan dramanyo dan aktif dalam kagiatan drama di sekolahnyo. Inyo juo mulai mangiriman karangan-karangannyo ka babagai majalah.

## Filmografi
* *[[Harta Karun (film)|Harta Karun]]* (1949) 
* *[[Tjitra]]* (1949)
* *[[Darah dan Doa]]* (1950)
* *[[Enam Djam di Djogja]]* (1951) 
* *[[Dosa Tak Berampun]]* (1951) 
* *[[Kafedo]]* (1953) 
* *[[Krisis (film)|Krisis]]* (1953)
* *[[Lewat Djam Malam]]* (1954)
* *[[Lagi-Lagi Krisis]]* (1955) 
* *[[Tamu Agung]]* (1955) 
* *[[Tiga Dara]]* (1956) 
* *[[Delapan Pendjuru Angin]]* (1957) 
* *[[Asrama Dara]]* (1958) 
* *[[Pedjuang]]* (1960) 
* *[[Toha, Pahlawan Bandung Selatan]]* (1961) 
* *[[Anak Perawan di Sarang Penjamun]]* (1962) 
* *[[Bajangan di Waktu Fadjar]]* (1962) 
* *[[Holiday in Bali]]* (1963)
* *[[Anak-Anak Revolusi]]* (1964) 
* *[[Liburan Seniman]]* (1965) 
* *[[Ja, Mualim]]* (1968) 
* *[[Big Village]]* (1969) 
* ''Ananda (1970)

## Pautan lua
*  Situs Usmar Ismail di Perpustakaan Nasional Indonesia 
*  Usmar ISMAIL - Indonésie 
*  Kepustakaan Tokoh Perfilman Indonesia
Suhardi Alius

**[[Inspektur Jenderal|Irjen Pol]] Drs. Suhardi Alius, MH** () adolah tokoh Kapolisian Republik Indonesia (Polri) nan sajak 21 September 2012 manjabat Kadiv Humas (Kapalo Divisi Hubuangan Masyarakaik) Polri manggantian Irjen Pol Anang Iskandar. Sabalunnyo baliau manjabat wakil Kapolda Metro Jaya..

## Riwayaik Jabatan
* Panyidik Utamo Dit II/Bareskrim Polri 
* Kapolres Metro Jakbar (2004)
* Direskrimum Polda Metro Jaya (2005)
* Koorsprim Polri (2005)
* Dir Minwa PTIK (2009)
* Dir V/Tipiter Bareskrim Polri (2009)
* Wakapolda Metro Jaya (2011)
* Kadivhumas Polri (2012)

## Rujuak-an

## Pautan lua
*Cerita 'Blusukan' ala Irjen Suhardi Alius
Itang Yunasz

**Itang Yunasz** atau nan banamo langkok **Yusjirwan Yunasz** () adolah surang parancang pakaian nan takamuko di Indonesia. Salain sabagai parancang tanamo, Itang adolah surang panyanyi jo pamain filem pulo. Itang laia dari pasangan Yunas Sutan Pengeran jo Yuliana asa Minangkabau.

## Karier
Mamulai karier pado taun 1981, sasudah mandapek juaro kaduo dalam Lomba Perancang Mode Femina. Pado taun 1986, Itang mandirian PT Yunasz Astabrata nan mamproduksi busana nan bamerek Itang Yunasz jo logo **SZ**. Itang parnah mandapek pangharagoan dari Presiden Fidel Ramos batajuak *Asian Women Foundation*. Akhia-akhia ko Itang banyak pulo manggarap busana muslim jo muslimah. *Preview* manjadi merek baju koko rancangan Itang nan bakolaborasi jo Adrizal, mareka manggarap segmen manangah ka bawah.

## Album
* Heidy (1985)
* Klak Klik Kluk (1988)
* Selamat Malam Selamat Bobo (1989)
* Aku Cinta Padamu (1989)

## Rujuak-an

## Pautan lua
* http://www.pdat.co.id/ads/html/I/ads,20030630-100,I.html
Adelina Riri Wulandari

**Adelina Riri Wulandari** adolah surang atlet senam Indonesia nan baasa dari Sumatera Barat. Adelina bahasil maraiah madali ameh nomor meja lompat putri di cabang senam SEA Games XXIII taun 2005 di Manila, Filipina. Pado wakatu itu Adelina mandapekan nilai tatinggi 8.750, unggul dari pasenam Indonesia lainnyo, Dewi Prahara nan mandapekan nilai 8.675.

## Rujuakan
Nil Maizar

**Nil Maizar** () adolah pamain sarato palatiah sipak bola Indonesia nan baasa dari Sumatera Barat. Nil pernah manjadi kapalo palatiah tim nasional Indonesia, nan sabalunnyo manjadi palatiah Semen Padang FC, sabuah klub takamuko asa Padang, Sumatera Barat. Pado musim 2000-2003, Nil cuma manjadi palatiah Semen Padang junior. Nil pernah bagabuang dalam skuat Tim nasional Indonesia proyek nasional Garuda II pado taun 1986-1991.

## Karier
### Pamain
### Palatiah
#### Palatiah Klub
Relatif alun banyak nan mandanga namo Nil Maizar sabalun inyo bahasil manampek-an Semen Padang pado posisi ampek klasemen akhia ISL di musim partamonyo  2010/11. Palatiah mudo fenomenal kalahian 2 Januari 1970 di Kota Payokumbuah ko sabalunnyo adolah asisten palatiah dari Arcan Iurie nan wakatu itu bahasil maangkek Semen Padang promosi untuak bamain di ISL 2010/11.

Kaputusan manajemen tim Kabau Sirah wakatu itu sangek mangajuik-an insan sepakbola Sumbar katiko maumuman Nil Maizar sabagai palatiah kapalo manggantian Arcan Iurie. Hasilnyo Nil dapek manakluak-an hegemoni klub-klub gadang Liga Indonesia sarupo Arema, Persija sarato Sriwijaya FC nan kalah di Stadion Haji Agus Salim. Samantaro juara ISL 2010/11 Persipura jo Persib cuma mandapek ciek poin dari Padang. Sacaro kasaluruhan musim 2010/11 Semen Padang adolah tim nan indak takalahan di kandang.

Capaian itu mambuek sosok Nil Maizar sangek dicintoi dek para pandukuang tim Kabau Sirah sahinggo dalam suatu kondisi di media sosial salah surang fans pernah mangatoan supayo Nil indak maninggaan Semen Padang. Untuak musim kompetisi 2011/12 Semen Padang ka batandiang di ISL sarato alah dapek dipastian baso Nil Maizar manjadi pandampiang tim Kabau Sirah namun kini ko jo target untuak manjadi kampiun.

#### Palatiah Tim Nasional
Pasatuan Sipak bola Saluruh Indonesia (PSSI) sacaro rasmi maumuman namo palatiah Semen Padang, Nil Maizar, sabagai palatiah Tim Nasional Indonesia taun 2011-2012. Nil Maizar ka manggantian paran Aji Santoso nan mamiliah fokus ka Tim Nasional Indonesia U-23.

## Prestasi
### Pamain
### Palatiah

## Rujuak-an